Document ID: /roh_data/filtered/fineweb-2-filterrobots_roh.jsonl.gz/28658

Persunas admessas provisoricamain duain dastgar visitar lur famiglias en il spazi da Schengen. Quai giavischan fugitivs ch'èn en la Svizra. L’emprim parlament da fugitivs hajan decis ier dumengia a Berna ina proposta latiers. Quai han communitgà ils organisaturs. Autras propostas sajan per exempel in meglier access a la furmaziun e che persunas renviadas possian finir lur emprendissadi. U ch'uffants duain pudair clamar lur geniturs en Svizra.
Dapi la fin d'avrigl èn radund 75 fugitivs da 19 chantuns sa preparads online en pliras cumissiuns sin l'emprima sessiun da fugitivs. Il parlament da fugitivs è in’iniziativa da NGOs.
(SDA-ATS\/mt) - brd023